《清老画双溪壁以诗谢腹》
宋代·王炎

老夫哦诗耸两肩，落笔不停称腹稿。
缘诗写出无声句，画史追腹谁得到。
为予壁上留真迹，水墨纖穠任挥扫。
石根竹树极萧森，中著羽虫疑叫噪。
虽然画意不画形，形意两全方笔老。
熟视时时自首肯，从旁见者皆称好。
师言此亦吾余事，佛祖玄关须探讨。
未宜直说色是空，不著色空斯见道。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。